Proces - verbal
al ședinței extraordinare a Consiliului Județean Vrancea,
convocată de îndată în 23 septembrie 2026


[bookmark: _Hlk162863618]În data  de 23 septembrie 2026, la sediul Consiliului  Județean  Vrancea din  Focșani, strada Cuza Vodă nr. 56, s-a desfășurat ședința extraordinară a Consiliului Județean Vrancea convocată de îndată prin Dispoziția nr. 395 din 22 septembrie 2026, ora 1300 participarea consilierilor județeni la ședință fiind prin platforma online de videoconferință/teleconferință Zoom.

Ședința este condusă de președintele Consiliului Județean, domnul Nicușor Halici.
S-a constatat că este îndeplinit cvorumul necesar pentru ca ședința să fie legal constituită,  fiind prezenți 28 de consilieri județeni din totalul de 32 în funcție, la care se adaugă președintele Consiliului Județean Vrancea, domnul Nicușor Halici. 

Au absentat 4 consilierii: Onia Cristian, Bălosu Cristinel,Toader Constantin și Carabă Ionel.

Președintele Consiliului Județean Vrancea, domnul Nicușor Halici a precizat că au fost îndeplinite toate procedurile impuse de Codul Administrativ, proiectele înscrise pe ordinea de zi fiind însoțite de rapoartele compartimentelor de resort și de avizele comisiilor de specialitate.   
Lucrările ședinței extraordinare a Consiliului Județean Vrancea au fost deschise de către domnul președintele, care a expus oportunitatea și caracterul urgent al adoptării a două măsuri cu impact asupra bugetului local. Prima componentă a vizat asigurarea creditelor de angajament destinate Programului pentru școli al României pentru anul școlar 2026–2027, demers important pentru asigurarea continutății acestuia. 

Cea de-a doua măsură a privit oportunitatea rectificării bugetului local aferent anului 2026, prin redistribuirea fondurilor în scopul demarării unui nou obiectiv de investiții, respectiv instalarea de capacități de stocare a energiei electrice din surse regenerabile.     S-a  precizat că proiectul vizează locațiile ce beneficiază deja de sisteme de producere fotovoltaice, scopul fiind eficientizarea autoconsumului și diminuarea costurilor cu energia electrică absorbită din rețeaua de distribuție.

Președintele a adus la cunoștința plenului că sesiunea de depunere a cererilor de finanțare nerambursabilă se deschide în data de 28 ianuarie 2026, la ora 10:00. Având în vedere că ghidul de finanțare instituie principiul competitiv „primul venit, primul evaluat”, s-a argumentat necesitatea adoptării cu celeritate a actelor administrative premergătoare. În acest sens, s-a propus suplimentarea ordinii de zi cu proiectul privind aprobarea documentației tehnice (faza de notă conceptuală și temă de proiectare) pentru dezvoltarea acestor capacități în județul Vrancea, etapă obligatorie pentru includerea în rectificarea bugetară a sumelor necesare contractării Studiului de Fezabilitate, urmând ca acest proiect să fie dezbătut înaintea celui privind hotărârea de rectificare a bugetului.

Domnul consilier Cel Mare Ionel s-a conectat online în ședință în minutul 6, de la începerea acesteia. 

Președintele a reamintit membrilor consiliului obligația legală de a semnala orice eventual conflict de interese și de a se abține de la deliberări, conform normelor în vigoare. 

Punctele de pe ordinea de zi au fost supuse dezbaterii în ordine inversă, astfel s-a început cu punctul introdus prin suplimentarea ordinii de zi, după care s-a trecut la discutarea punctului inițial înscris. 

Supusă la vot, suplimentarea ordinii de zi a fost adoptată în unanimitate.


[bookmark: _Hlk62727760][bookmark: _Hlk73516682]Fiind supusă votului, ordinea de zi propusă a fost aprobată cu unanimitate de voturi.


Președintele Consiliului Județean Vrancea, domnul Nicușor Halici a precizat că nu a fost depus niciun amendament la proiectele de hotărâri și a reamintit consilierilor prezenți obligația de a nu participa la adoptarea proiectelor de hotărâri în care ar putea fi în conflict de interese.

Președintele Consiliului Județean Vrancea, a procedat la prezentarea proiectelor de hotărâri  în vederea dezbaterii conform ordinii de zi aprobată.
 
· [bookmark: _Hlk194663050]La punctul 1 proiectul privind ,,Aprobarea documentației tehnice la faza Notă conceptuală și Temă de proiectare pentru obiectivul de investiții „Dezvoltarea de noi capacități de stocare a energiei electrice produsă din surse regenerabile - UAT Județul Vrancea”.

  Fiind supus votului, proiectul de hotărâre a fost adoptat în unanimitate. (29 voturi ”pentru”) 

· [bookmark: _Hlk194924673][bookmark: _Hlk75863858]La punctul 2 proiectul privind „Aprobarea rectificării bugetelor proprii ale Județului Vrancea pentru finanțarea Unității Administrativ – Teritoriale Județul Vrancea şi a instituțiilor publice de sub autoritatea Consiliului Județean Vrancea, pe anul 2026 ”.

Fiind supus votului, proiectul de hotărâre a fost adoptat cu majoritate de voturi. (27 voturi ”pentru” și 2 abtineri: Tobolcea Valentin și Spulber Maricel).


   Epuizându-se punctele înscrise pe ordinea de zi, președintele consiliului județean,   domnul Nicușor Halici, a declarat închise lucrările ședinței extraordinare a Consiliului Județean Vrancea din 23 septembrie 2026.

                                        Consiliului Județean Vrancea

										 Raluca Dan

